سعودی عربستون

سعودی عربسّون، عربسّون یا عربئون اتا کشور نوم هسه که آسیا قاره و خاورمیونه دله دره. این کشور عربستون جزیره‌مونای ِگتترین کشور هسته. این کشور عراق، اردن، کویت، امارات، قطر، عمان و یمن جه هم‌سامون هسته و سرخ دریا و خلیج فارس جه هم وَر خانّه. عربستان سعودی ۲٫۱۴۹ میلیون کیلومتر گتی دانّه و دومین عرب‌هِنیشت (الجزایر په) هسته. این کشور بیش از ۲۷ میلیون جمعیت دانه که فقط ۱۶ میلیون وشون دله عربستونی هستنه و الباقی خارجی تابعیت دارنه. عربستون اصلاً اتا جزیره‌مونا نوم هسته که سعودی عربستون ِکشور ونه دله دَره. این جزیره‌مونا دله ات‌سری کشور دیگه هم درنه که همه عرب هستنه. این مناطق اکثراً عثمانی دَس دیی‌یه و وقتی جهونی جنگ اول ِپه بریتانیا بتونسته عثمانی ِتیکه‌ئون ره شه وسّه بَیره، سعودی مملکت اتا سِوا کشور بیّه که بریتانیا ونه پـِشتی ره کارده. تاریخ عربستون قدیم تاسا عربون نیشتنگا بی‌یه. ایسلام دین اینتا کشور جا پیدا بیه و بعد اینتا ایتفاق وشون بتونسنه اتا گت ِایمپراتوری آسیا غرب ور و آفریقا شمال ور درس هکنن. اینتا کشور موعاصر دوره دله عثمانی کولونی بیّه تا ایکه بریتانیا وه ره جهونی جنگ اول دله بَییته. عربئون مازرونی ۱۴۴۴ سال دله اتا سیوا کشور بیه. فرهنگ ونه مردم ویشتر عربی زوون ره گپ زننه و ایسلام دین ره په‌روو هسنه. عربستون دله رسمی مذهب حنبلی هسته ولی شاهون و سیاستمدارون وهابیت په دَرنه. البته تشیع هم عربستون دله په‌روو دانّه و این مذهب ِپه‌روون ویشته شرقی مناطق درنه. عربستون ِشاهون شه ره دنیای ِمسلمون‌های ِرهبر دونّه. این کشور دله سلطنت مطلقه هسته که یعنی شاه هر کار بخاسته کانده و هچکی ونه جلودار نی‌یه. عربستون دله حقوق بشر و علی‌الخصوص زنان ِحقوق رعایت نَوانه و اصلاً عربستون حقوق‌بشر ِاعلامیه ره هَنتا قبول نَکارده و هچکی نتونده وه ره مجبور هاکنه که وه ره رعایت هاکِنه. محمد بن سلمان ولیعهد بیّه تاسا ات‌که این وضعیت عربستون دله بتتر بیّه. وه زنان رانندگی ره اجازه هدا، سینمائون ره سی سال په اَی وا هاکرده، زنان ِفتوا هدائن ره مجاز هاکرده، زنان حضور ره فوتوال زمین و کنسرتون مخصوص زنان دله اجازه هدا و... ایقتصاد اینتا کشور پیل یکا نوم ریال هسه. ونه ایقتصادی نیشتنگا نوم جده هسه. سعودی عربستون گتترین تولیدکرون و صادرکرون نفت دنیا دله هسته. این کشور ویشترین نفتی ذخایر ره دنیا دله دانه که این ذخایر ویشته ونه شرقی استان دله درنه. نفت ۹۵٪ صادرات و ۷۰٪ درآمد ره تشکیل دنه. عربستون گاز سَره هم شیشمین تولیدکَر هسته و این ثروتی که بدست اِنه عربستون ره اتا پولدار و رفاه محور کشور هاکرده. کشوری تقسیمات عربستون دله ۱۳تا استان دَره: جوف شمالی حدود (استان) تبوک حائل مدینه قصیم مکه ریاض شرقی استان باحه عسیر جازان نجران وابسته جستارون سعودی سلسله مکه مدینه کعبه خنه بن بنویشت انگلیسی ویکی‌پدیا